08/05/2020 | Administración LocalMunicipal
Teo
Resolución da Alcaldía do 4 de maio de 2020 de delegación de atribucións na concelleira de Urbanismo

En data 4 de maio de 2020, a Alcaldía do Concello de Teo ditou a Resolución que a continuación se transcribe, relativa á delegación de atribucións na concelleira de Urbanismo: RESOLUCIÓN DA ALCALDIA ASUNTO: DELEGACIÓN DE ATRIBUCIÓNS NA CONCELLEIRA DE URBANISMO EXPEDIENTE: 2020/G003/000391 Considerando que, mediante Decreto da Alcaldía do 3 de xullo de 2019 (res.522/2019), corrixido mediante Decreto da Alcaldía da mesma data (res.526/19), resolveuse delegar na Xunta de Goberno local algunhas atribucións da Alcaldía (BOP nº 129, de 10/07/2019), concretamente delegouse, entre outras, a “concesión de licenzas, salvo que as leis sectoriais llas atribúan expresamente ao Pleno, reservándose o alcalde a competencia para o outorgamento das licenzas de utilización das vías públicas mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase”. Considerando que, mediante Decreto da Alcaldía do 3 de xullo de 2019 (res.524/2019), resolveuse, polo que interesa aos efectos do presente, delegar en D.ª Uxía Lemus de lglesias, 1.ª tenente de alcalde e membro da XGL, os servizos de urbanismo, seguridade cidadá, xestión enerxética e alumeado público e sostibilidade, delegación que, na área de urbanismo, incluía a facultade de resolver mediante actos administrativos que afecten a terceiros, incluíndo a resolucion dos recursos de reposición contra os actos ditados no exerciciodas atribucións delegadas. Considerando que, ante a situación actual de crise sanitaria motivada polo COVID-19 e a declaración do estado de alarma polo Real Decreto 463/2020, do 14 de marzo, mediante Decreto da Alcaldía do 16 de marzo de 2020 (n.º 265/2020), resolveuse suspender a convocatoria e sesións de todos os órganos colexiados do Concello de Teo, entre eles a Xunta de Goberno Local. Considerando a improcedencia de celebrar, durante o estado de alarma, Xuntas de Goberno Local presenciais, sen prexuízo do establecido no novo apartado 3 do artigo 46 da Lei 7/1985, do 2 abril, que permitirá, unha vez que se adopten as medidas oportunas, celebrar as sesións dos órganos colexiados por medios electrónicos e telemáticos. Considerando que, co fin de non provocar a paralización da actividade administrativa que, de acordo coa disposición adicional terceira do RD 463/2020, se poida seguir realizando, mediante Decreto da Alcaldía do 28 de abril de 2020 (res.370/2020), resolveuse avocar as competencias delegadas na XGL mediante Decreto da Alcaldía de 3 de xullo de 2019 (res.522/2019), Decreto que, sen prexuízo da súa preceptiva publicación no BOP, surte efectos dende o día da súa data. Considerando que, especialmente nunha situación como a actual, resulta preciso adoptar as medidas que garantan a eficacia e eficiencia na realización de actuacións administrativas no departamento de urbanismo, e nesa liña resulta convinte que sexa a concelleira da área a que asuma as atribucións precisas a eses efectos, atribucións que na área de urbanismo xa tiña delegadas mediante Decreto da alcaldía de 3 de xullo de 2019 (res.524/19), coa salvidade do outorgamento de licenzas, que fora delegada na Xunta de Goberno Local. En virtude do exposto e no uso das facultades que me confiren os artigos 43 do ROF e 21 da LRBRL, RESOLVO: Primeiro. –Delegar en D.ª Uxía Lemus de la Iglesia, concelleira de urbanismo, seguridade cidadá, enerxía e sostibilidade, a atribución referida ao outorgamento de lizenzas urbanísticas, incluída a resolución dos recursos de reposición contra os actos ditados no exercicio das atribucións delegadas, durante a vixencia do estado de alarma. Segundo. –A alcaldía, en calquera momento, poderá asumir a atribución delegada na presente Resolución sen prexuízo da súa avocación conforme á lexislación de procedemento administrativo común. Terceiro. –Notificar persoalmente á D.ª Uxía Lemus de la Iglesia, aos efectos do artigo 114 do ROF que esixe, para á eficacia da delegación, a súa aceptación por parte da delegada, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Cuarto. –Dar traslado do presente a departamento de urbanismo, para o seu coñecemento e efectos oportunos, e procédase á súa publicación no Boletín Oficial da Provincia, na web municipal, na sede electrónica, no portal de transparencia e no taboleiro de edictos do Concello, sen prexuízo de que surta efectos dende o día da súa data. Quinto. –Dar conta ao Pleno na vindeira sesión ordinaria que se celebre. Teo, 4 de maio de 2020. O alcalde A secretaria xeral, que dou fe Rafael C. Sisto Edreira Virginia Fraga Díaz